b'\n_START_ARTICLE_\nPiusa \xc3\xbcrgoru matkarada\n_START_PARAGRAPH_\nRMK Piusa \xc3\xbcrgoru matkarada asub Piusa j\xc3\xb5e \xc3\xbcrgoru maastikukaitsealal, V\xc3\xb5ru maakonnas.\n_START_SECTION_\nRaja tutvustus\n_START_PARAGRAPH_\nTegemist on 15\xc2\xa0km pikkuse Vana-Vastseliina linnuse varemete juurest m\xc3\xb6\xc3\xb6da Piusa j\xc3\xb5e \xc3\xbcrgorgu Lindora k\xc3\xbclani kulgev matkarajaga. Rada on varustatud puidust suunavate viitadega ja vaatamisv\xc3\xa4\xc3\xa4rsusi tutvustavate infotahvlitega. Lisaks on olemas kaks l\xc3\xb5kkekohta, mis on varustatud grillimisrestidega ja kus on v\xc3\xb5imalik telkida. Kasutada on kaks varjualust koos laua ja pinkidega ja kaks kuivk\xc3\xa4imlat.\n_START_SECTION_\nVaatamisv\xc3\xa4\xc3\xa4rsused\n_START_PARAGRAPH_\nHuvitavamateks vaatamisv\xc3\xa4\xc3\xa4rsusteks on rajal linnusevaremed, liivakivipaljandid, H\xc3\xa4rma M\xc3\xa4emine m\xc3\xbc\xc3\xbcr ehk Keldri m\xc3\xbc\xc3\xbcr (Eesti k\xc3\xb5rgeim liivakivipaljand), H\xc3\xa4rma alumine m\xc3\xbc\xc3\xbcr ehk Keldri m\xc3\xbc\xc3\xbcr ja mitmed vanad veskikohad. Matkarajal on kokku 12 liivakivipaljandit.'